OpenLLM-France/wikimedia huggingface dataset:
# Neskevaaraita-Fe

Neskevaaraita-Fe mineral bat da eta gutkovaita taldearen kidea da.

## Ezaugarriak

Neskevaaraita-Fe elementu kimiko mineralaren formula kimikoa hau da: ${\ce {K3Na2Fe^{2+}(Ti,Nb)4(Si4O12)2(O,OH)4 * 5-6 H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Neskevaaraita-Fe: Mineral information, data and localities.» www.mindat.org (Noiz kontsultatua: 12-05-2019).
# Neskatxa loreekin

Neskatxa loreekin (gaztelaniaz: 'Muchacha con flores', Bartolomé Esteban Murillo margolariak 1665 eta 1670 artean egindako margolana da. Londresko Dulwich Picture Galleryn erakusten da.

## Deskribapena

Murillok lan honetan erabilitako teknika oso arina da, kasik inpresionista. Koloreen erabileragatik, bestetik, esan da hau dela Murilloren margolan ederrenetariko bat. Margolanean neskatxa erdi irrifartsu bat ikusten dugu. Eserita dago ikusleari begira. Janzkerak badu aire oriental bat. Lepotik txal luzea darama eta han ditu loreak bilduta. Loreak zuriak eta arrosak dira, garbitasunaren sinboloa, alegia.

## Erreferentziak

* ↑ Romano, E., ed. (2005). Murillo. Los Grandes Genios del Arte, 12.liburuki, Madril: Unidad Editorial. 192 or. ISBN 84-89780-63-3.

## Kanpo estekak

* (Gaztelaniaz):Sevillako haurrak Murilloren lanetan.
* Datuak: Q12184056
# Neskazar bat tentatzen Txirritak jarriyak

Neskazar bat tentatzen Txirritak jarriyak (Neskazar bat tentatzen Txirritak jarriak) Jose Manuel Lujanbio "Txirrita" bertsolariaren bertso sorta bat da.
Bertsoetan azken bi mendeotan gehien erabili den neurriko bertsoak dira, Hegoaldean zortziko txikia bezala eta Iparraldean lau puntuko txikia bezala ezagutzen den 12 bertsoko sorta da.

## Hitzak

| Dozena bat bertso nai nituzke jarri jaietan kantatzeko entretenigarri; nere publikatzia izango da sarri, alabantzak emanaz zenbait neskazarri. Neskazar bat tentatzen asi naiz lenguan, izan ere alako polita zeguan; umill eta seriyo itz egin genduan, baño gusto guziyak ez dira munduan. Izketan asi giñan biyak gozo-gozo, ezkontzeko mandatu egin diyot atzo; leiotikan ujuka ama ta bi atso: «Ez dek arrapatuko uste bezin mantso!». Ama preparatu zait asarrez betia, lenbiziko ujuba: «Zenbat dek dotia? Ainbeste kostatako alaba maitia, lastima izango dek iri ematia!». | «Zere familiyari errespetoz eldu, inozente daudenak ez ditezen galdu; diru-truka alaba nai zenduke saldu, lenago erostunik ez al zaio azaldu?» Nere jakinduriya ari da atzentzen errez dala uste du zenbaitek ezkontzen; promesa on bat eginda ezpazera ontzen, lanak izango dira zurekin konpontzen!. «Ez dezu sinistu nai egiya esanda're: zintzua nai genduke pobria izanda're; gure baztarrak baño obiak nun dare, alabari sasoia pixka bat juanda're?». «Bere alabarentzat orrenbeste fama! Nik ez det sinistatzen, aiziak darama; zuen baztarrian nik egitia lana izan liteke, baña ez det uste, ama!». | «Ez al dala uste dek orren errespuestik? Atarramentu onik mutill zarrak eztik! Nere alabak ez dauka ezkontzeko kezkik, ez bezelakuak nai-ez-ta zekazkik!». «Itz bat esan biar det nere borondatez, ez banau iñork lotzen grilluz edo katez: ezkontzeko ideak banituan ustez, ardua maitatzen det andriaren partez». «Mutil malizioso deabruz betia, ez dizut zabalduko geiago atia; beñe etzaitut izandu biotzez maitia, nigandik libre zera, or konpon zaitia!». Orra amabi bertso oraingo berriyak bere andregaiari Txirritak jarriyak; eman dizkit desgusto ikaragarriyak, negar egin lezake nigatik arriyak! |

## Erreferentziak

* ↑ Bertsozale Elkartea, Xenpelar Dokumentazio Zentroa. «Neskazahar bat tentatzen - Doinutegia - BDB. Bertsolaritzaren datu-basea» bdb.bertsozale.eus (Noiz kontsultatua: 2023-03-23).

## Kanpo estekak

* Bertsozale.eus
* Armiarma.eus
* Wikiteka
* "Neskazar bat tentatzen". Imanol Epelderen bertsioa.
* Datuak: Q12264798
# Neskaupstaður

Neskaupstaður Islandiako Austurland eskualdeko hiria da, Norðfjörður fiordoan kokatua. Fjarðabyggð udalerriko hiri bat da eta 2014an 1.540 biztanle zituen. Austurland eskualdeko hirugarren hiririk handiena da. Mosku txikia ere deitua izan zen, bere izaera sozialista indartsuagatik.

## Herri eta hiri senidetuak

* Stavanger (Norvegia)
* Jyväskylä (Finlandia)

## Irudi galeria

* Norðfjörður. Neskaupstaður eskuin muturrean dago, argazkitik kanpo
* Neskaupstaður - Hiriko ikuspegia

## Ikus, gainera

* Hiriko web orria

## Kanpo estekak

* Datuak: Q176728
* Multimedia: Neskaupstaður / Q176728
# Nikolaos Gyzis

Nikolaos Gyzis (grezieraz: Νικόλαος Γύζης; alemanez: Nikolaus Gysis; Tinos, 1842ko martxoaren 1a – Munich, 1901eko urtarrilaren 4a) greziar margolaria izan zen.
1850ean bere jaioterritik Atenasera joan zen familiarekin eta Arte Ederren Eskolan ikasi zuen. 1865ean, Municheko Arte Ederren Akademian ikasteko beka bat lortu zuen, eta han eman zuen bizitza osoa.
Municheko Eskolako ordezkari greko nabarmenetako bat izan zen. 1879ko hamarkadan Greziara itzuli zen eta greziar gaiak margotu zituen. 1886an Akademiako irakasle postua lortu zuen, eta garai hartan estilo errealista inpresionista bihurtu zuen. Bere bizitzaren azken etapan margolaritza erlijiosoa egin zuen.

## Iruditegia

* Ηistoria (1892)
* Monje kaputxinoa
* Eros eta margolaria
* Buruz ikasten
* Bizargina (1880)
* Psara suntsitu ondoren
* Umezurtzak
* Ekialdeko gizona piparekin
* Artistaren arima
* Ekialdeko gerlaria
* Gizon zaharra fez gorriarekin
* Peek-a-Boo (1882)
* Neska jolasean (1868)
* Gozogilea
* Psarako loria
* Gyzis Nikolaos, Arkangelua

## Kanpo estekak

* Datuak: Q472237
* Multimedia: Nikolaos Gyzis / Q472237
# Nikolas Blain

Nikolas Blain (Baiona, Lapurdi, 1988ko apirilaren 2a -) hautetsi lapurtarra da. Uztaritzeko kontseilaria da.

## Biografia

2008ko martxoko hauteskundeetan zinegotzi bilakatu zen Iparraldeko herriko kontseilari gazteena bilakatu zen orduan, 19 urte izanez.
Bertzalde, Baionako eta Euskal Herriko Institutu Unibertsitario Teknologikoan (IUT) Informatika ikasteari ekin ziolarik 2009ko ikasleen mugimenduetan ezagun izan zen.
Ipar Euskal Herrirako berezko instituzioa eskatzen duen Batera plataforman parte hartzen du, bereziki herritar kontsultaren antolakuntzan. Plataformaren izenean publikoki hitz egin dutenetakoa da.

## Erreferentziak

* ↑ Makeako 2008ko hauteskundeak Le Parisien egunkarian.
* ↑ Blain ikasleen eskakizunez Manu Robles-Arangiz Fundazioaren webgunean.
* ↑ Blaini elkarrizketa

## Ikus, gainera

* Makea

## Kanpo loturak

* Elkarrizketa Garan.
* Blain Euskal Irratietan.
* Datuak: Q12264858
* Multimedia: Nikolas Blain / Q12264858
# Nikolaj Coster-Waldau

Nikolaj Coster-Waldau (1970eko uztailaren 27a, Rudkøvig) danimarkar aktorea da. Game of Thrones telesailean Jaime Lannister pertsonaia antzeztu zuen.

## Filmografia

* Nightwatch (1994)
* Vildstor (1997)
* Black Hawk Down (2001)
* Enigma (2001)
* Rembrandt (2003)
* Wimbledon (2004)
* Kingdom of Heaven (2005)
* Firewall (2006)
* New Amsterdam (2008)
* Game of Thrones (2011-2019)
* Headhunters (2011)
* Oblivion (2013)
* Mamá (2013)
* Gods of Egypt (2016)

## Kanpo estekak

* Nikolaj Coster-Waldau aktorearen IMDBko fitxa ikusgai (Ingelesez)
* Datuak: Q445772
* Multimedia: Nikolaj Coster-Waldau / Q445772
# Nikolas Barrenetxea

Nikolas Barrenetxea Uribasterra (Izengoitiak: Itarka, Motxogane, Igorreko Julen); (Igorre, 1898ko abenduaren 3a - Altsasu, 1988ko martxoaren 27a) misiolari eta euskal idazlea izan zen.

## Biografia

Altsasun kaputxino sartu eta Hondarribian eta Iruñean Filosofia eta Teologia ikasi ondoren, 1923an apaiztu zen. Txinako Gansuko elizbarrutian 27 urtez misiolari jardun ondoren (1927-54), bertako agintariek misiolariak egotzi zituzten eta berriz ere Altsasura itzuli zen.. Txinan zegoelarik Irugarrengo Prantziskotarra, Zeruko Argia, Karmel, Egan, Euskal-Esnalea eta Herria aldizkarietako lankide izan zen.
Euskaltzain urgazlea izan zen 1983. urteaz geroztik.

## Idazlanak

* Loramendi. Olerki ta idatzi guztiak (1960).
* Loramendi eta haren garaia (1962).
* Batikano batzarra, lehengo aldia (1965).
* Batikano batzarra, 2. 3. eta 4. aldiak (1967).
* Mao tse-tung (1978).
* Mao tse-tung, 1936-1954, kronika eta bigarren zatia (1987).

## Erreferentziak

* ↑ Patxi Ondarra: Igorre-ko Yulen Aita
* ↑ Harluxet Hiztegi Entziklopedikoa. Barrenetxea Uribasterra, Nikolas (e.i. Igorreko Julen). .
* ↑ Armiarma: Nikolas Barrenenetxearen artikuluak. .
* ↑ Lur entziklopedietatik hartua.
* Datuak: Q12264857
# Nikolaos Zisis

Nikolaos "Nikos" Zisis (grezieraz: Νικόλαος "Νίκος" Ζήσης) (Tesalonika, 1983ko abuztuaren 16a -) Greziako saskibaloi jokalaria da. Antolatzaile postuan jokatzen du, eta egun ACBko Bilbao Basket taldean dabilena.

## Taldeak

* 2000-2005 AEK Atenas B.C.
* 2005-2007 Pallacanestro Treviso
* 2007-2009 CSKA Mosku
* 2009-2012 Montepaschi Siena
* 2012-? Bilbao Basket

## Palmaresa
### Txapelketa nazionalak

* Greziako Kopa: 1
    AEK Atenas B.C. : 2001
* A1 Ethniki: 1
    AEK Atenas B.C. : 2002
* LEGA: 4
    Pallacanestro Treviso: 2006
    Montepaschi Siena : 2010, 2011, 2012
* Italiako Superkopa: 4
    Pallacanestro Treviso: 2006
    Montepaschi Siena : 2009, 2010, 2011
* Italiako Kopa: 3
    Montepaschi Siena : 2010, 2011, 2012
* Errusiako Liga: 2
    CSKA Mosku: 2008, 2009

### Nazioarteko txapelketak

* Euroliga: 1
    CSKA Mosku 2007-08

## Erreferentziak

* ↑ NBA Ligaren webgunea
* Datuak: Q458576
* Multimedia: Nikolaos Zisis / Q458576
# Nikolas Alzola

Nikolas Alzola Gerediaga Bitaño (Izurtza, Bizkaia, 1922ko abenduaren 30a - Irun, Gipuzkoa, 1981eko ekainaren 2a) euskal idazle, margolari eta euskaltzain urgazlea izan zen.

## Bizitza eta lanak

La Salleko fraidea, erlijioan Balentin Berriotxoa izena hartu zuen. Euskaltzain urgazlea izan zen 1957 urtetik. Erreseina bibliografiko eta biografikoetan espezializatua. Literatura ere landu zuen, arteari buruzko saioak, ipuinak eta poesiak onduz. Goitizen ugari erabili zuen, hala nola, «N. de Cortázar», «Bitaño», «Markue», «Ozerín Jauregi», «Altzarte», etab. Langile porrokatua, bere garaiko euskal aldizkari guztietan argitaratu zuen, hitz lauz eta bertsoz, Egan aldizkariko lanak nabarmentzekoak direlarik. Erdaraz ere agerkari anitzetan esku hartu zuen: «La Gran Enciclopedia Vasca», Madrilgo «Tradiciones populares», Bartzelonako «Indice Histórico Español», Gotingako «Fabula», «Boletín de la R.S.B. de Amigos del País», etab. 1966an Cien autores vascos obra argitaratu zuen; 1967an, Atalak eman zuen argitara, eta haren ondoan, Bigarren Atalak (1972), eta Hirugarren atalak (1978) ere etorri ziren. Halaber, hiru ipuin libururen egilea da.

## Bibliografia zerrenda
### Narrazioa

* Atalak (1967, Itxaropena)
* Hirugarren atalak (1978, Gero)

### Poesia

* Bigarren atalak (1972, Itxaropena)

## Kanpo loturak

* Nikolas Alzola literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q967585
# Nikolas Asiain

Nikolas Asiain Garrues (Iruñea, 1588 – ib., 1622) nafar inprimatzailea izan zen. 1609 inguruan Matias Maresen alarguna ezkondu eta bere inprenta bereganatu zuen. Hamahiru urtez 42 liburu argitaratu zituen, tartean Miguel de Cervantesen batzuk.

## Liburuen ekoizpena

* Nikolas Asiain inprimategiaren liburuen ekoizpena
* Datuak: Q62005856
* Multimedia: Nicolás Asiain / Q62005856
# Nematocera

Nematocera dipteroen ordenan dagoen subordena da. Talde honetako espeziei atzeko hegoak antena bilakatu zaizkie.

## Infraordenak

* Axymyiomorpha
* Culicomorpha
* Blephariceromorpha
* Bibionomorpha
* Psychodomorpha
* Ptychopteromorpha
* Tipulomorpha

## Familiak

* Anisopodidae
* Axymyiidae
* Bibionidae
* Blephariceridae
* Bolitophilidae
* Canthyloscelididae
* Cecidomyiidae
* Ceratopogonidae
* Chaoboridae
* Chironomidae
* Corethrellidae
* Culicidae
* Deuterophlebiidae
* Diadocidiidae
* Ditomyiidae
* Dixidae
* Hesperinidae
* Keroplatidae
* Lygistorrhinidae
* Mycetophilidae
* Nymphomyiidae
* Pachyneuridae
* Pediciidae
* Perissommatidae
* Psychodidae
* Ptychopteridae
* Rangomaramidae
* Scatopsidae
* Sciaridae
* Simuliidae
* Tanyderidae
* Thaumaleidae
* Tipulidae
* Trichoceridae

## Kanpo estekak

* Datuak: Q27605
* Multimedia: Nematocera / Q27605
* Espezieak: Nematocera
# Nematistius pectoralis

Nematistius pectoralis Nematistius generoko animalia da. Arrainen barruko Nematistiidae familian sailkatzen da. Espezie hau monotipiko edo bakarra da bere genero eta familian. 1,6 metroko luzera ere izan dezake eta ekialdeko Ozeano Barean, Behe Kaliforniatik Peruraino, bizi da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Nematistius pectoralis », FishBase webgunean. Bertsioaren data: 2006(e)ko apirila.

## Kanpo estekak

* FishBase.org
* Datuak: Q138378
* Multimedia: Nematistius pectoralis / Q138378
# Nematobola

Nematobola Yponomeutidae familiako tximeleta genero bat da. Bere espezie tipoa Nematobola candescens da.

## Espezieak

| Espeziea | Egoera |
| Nematobola candescens | daturik gabe |
| Nematobola isorista | daturik gabe |
| Nematobola orthotricha | daturik gabe |

## Kanpo estekak

* Datuak: Q6990996
# Nematodes filum

Nematodes filum Eucnemidae familiako kakalardo saproxilikoa da, zientziarako Johan Christian Fabriciusk 1801ean deskribatu zuena.

## Deskribapena

Kakalardo luxanga eta zilindro-formakoa da, beltza, 4-7 mm luze. Pronotoa zabala baino luzexeagoa. Azken esternitoa mukronatua da. Antenaren azken zatia mazo-formakoa, ez oso nabarmena, bost giltzartez osatua.

## Bizilekua

Zutik edo lurrean dauden Acer, Carpinus, Fagus eta Quercus generoetako zuhaitz hiletan bizi da.

## Banaketa

Hegoaldeko eta erdialdeko Europan banaturik dago, Pirinioetatik Bulgaria eta Alemaniaraino. Euskal Herriari dagokionez, Nafarroa Garaiaren iparraldeko bi oihanetan atzeman da (Suarbe eta Oroz-Betelu-Garralda).

## Kontserbazioa

IUCNren Zerrenda Gorrian datu falta kategorian dago kokatua.

## Erreferentziak

* ↑ Nematodes filum (Fabricius, 1801). inpn.mnhn.fr (Noiz kontsultatua: 2019-11-11).
* 1 2 3 Recalde Irurzun, J. I.; Pérez-Moreno, Ignacio. Presencia de la familia Cerophytidae en la Península Ibérica y nuevas localidades de Eucnemidae de los géneros Nematodes Berthold, 1827 e Isorhipis Lacordaire, 1835 (Coleoptera: Elateroidea). Boletín de la Sociedad Entomológica Aragonesa (S.E.A.), nº 47 (2010) : 413‒417, sea-entomologia.org (Noiz kontsultatua: 2019-11-11).
* ↑ Nematodes filum (Fabricius, 1801). eu-nomen.eu (Noiz kontsultatua: 2019-11-11).
* ↑ Nieto, A., Méndez, M., Mason, F., Horák, J., Alexander, K., eta Campanaro, A.. Nematodes filum. The IUCN Red List of Threatened Species 2010: e.T157876A5164443 (Noiz kontsultatua: 2019-11-11).

## Kanpo estekak

* Datuak: Q50391417
* Multimedia: Nematodes filum / Q50391417
# Nematocentropus

Nematocentropus Neopseustidae familiako tximeleta genero bat da. Bere espezie tipoa Nematocentropus ameiensis da.

## Espezieak

| Espeziea | Egoera |
| Nematocentropus ameiensis | daturik gabe |
| Nematocentropus omeiensis | daturik gabe |
| Nematocentropus schmidi | daturik gabe |

## Kanpo estekak

* Datuak: Q10797500
* Espezieak: Nematocentropus
# Om

Om izan daiteke:
* om, sanskritozko mantra, budismoak, hinduismoak, sikhismoak eta jainismoak erabilia.
* om, ohmen laburdura okerra, Ω ikurra duelako.
* OM, Olympique Marseillakoa taldearen akronimoa.
* OM, Orlando Magic taldearen akronimoa.
* OM, Omanen ISO 3166-en kodea.
* OM, MIAT-Mongolian Airlinesen IATA kodea.
* Om, Errusiako ibaia.
* OM, Organic Maps Android eta iOS sistema eragileetan dabilen mapa-aplikazio libre eta irekia, OpenStreetMap datuak erabiliz dabilen aplikazioa.

## Kanpo estekak

* Datuak: Q219011
* Multimedia: OM / Q219011
# Om (diskoa)

Om Izaro Andres kantariaren lehenengo diska da, 2016. urtean argitaratutakoa.

## Musikariak

* Izaro Andres (ahotsa)
* Iker Lauroba (gitarra)
* Oriol Flores (bateria)
* Ane Bastida (baxua)
* Julen Barandiaran (baxua)

## Grabaketa eta abestiak

Donostiako Muir estudioan egin ziren grabaketak. Abesti guztien hitzak eta musika Izarok konposatuak dira. Abesti gehienak euskaraz badira ere, badaude gaztelaniaz eta ingelesez egindakoak ere. Izarok beraz dioenez Kalifornian bizi izan zen denbora batez eta horregatik omen du presentzia handia ingelesak. Abesti guztiekin bideolipak egin zituenez denak egin ziren oso ezagun. Baten batzuk aipatzekotan Noviembre, Eider, Tu escala de grises eta koiLarak abestiak.

## Azala

Hiru Damatxo Ideia Faktoriak egin zuen azala eta diskaren liburuxka. Izaro beraren argazki bitxi ugari azaltzen dira body paintingarekin jolastuz.

## Kantuen zerrenda

* koiLarak - 3:42
* Zingirak - 2:45
* Paradise - 4:22
* La vi - 4:22
* Tu escala de grises - 3:40
* Zangalatraba - 3:44
* Astelehenak - 4:25
* Honey - 3:36
* Noviembre - 5:51
* Argia - 4:42
* Serendipity - 4:02
* Eider - 4:32
* Bizitzak - 4:53

## Erreferentziak

* ↑ Om. (Noiz kontsultatua: 2018-02-17).
* ↑ Berria.eus. «Izaro Andres: «Sekula ez dut bizi ez dudan ezer idazten»» Berria (Noiz kontsultatua: 2018-02-17).
* ↑ (Gaztelaniaz) «Izaro, un canto terapéutico» MondoSonoro 2016-09-27 (Noiz kontsultatua: 2018-02-17).
* ↑ Berria.eus. «Izaro askatu egin da 'Eason' diskoan» Berria (Noiz kontsultatua: 2018-02-17).

## Kanpo estekak

* www.izaromusic.com
* Datuak: Q61069721
# Om (ibaia)

Om (errusieraz: Омь) mendebaldeko Siberiako ibaia da, Irtyxen ibaiadarra, Errusiako Novosibirsk eta Omsk oblastak zeharkatzen dituena . 1.091 km luze da eta 52.600 km$^2$ko ibai-arroa dauka. Bokaletik gertu Omsk hiria zeharkatzen du.

## Hidrometria

Om ibaiaren emaria 1936-1999 bitartean neurtua izan da Kalatxinsken (Irtyxera isuri baino 121 km lehenago). Gune horretan, drainatutako eremuak 47.800 km² ditu, arro osoaren % 90,9. Bertan urteko batezbesteko emaria 53,7 m³/s da; emari handiena ekainean du (171 m³/s) eta txikiena martxoan (5,4 m³/s).
Om ibaiaren batezbesteko emariak (m³/s), Kalatxinsken neurtuak Datuak: 1936 eta 1999 artean

## Erreferentziak

* ↑ Euskaltzaindia. Europako toponimia fisikoa. .
* ↑ Om ibaia Kalatxinsken R-arcticnet.sr.unh.edu

## Kanpo estekak

* Datuak: Q641923
* Multimedia: Om River / Q641923
# Om det oändliga

Om det oändliga 2019ko Roy Andersson suediar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Mila gau eta bat gehiago narrazio bilduma ezagunaren moldaketa bitxia da. Horren bitartez, gizakiak igarotzen dituen etapen gainean laburpen moduko bat egiten du filmak.

## Aktoreak

* Lesley Leichtweis Bernardi: emakumea tren geltokian
* Ania Nova: emakumea trenean
* Tatiana Delaunay: hegal egiten duen emakumea
* Jan-Eje Ferling: gizona eskaileretan
* Thore Flygel: dentista
* Karin Engman: ama
* Magnus Wallgren: Adolf Hitler
* Anton Forsdik: biki 1
* Fanny Forsdik: biki 2
* Gloria Ormandlaky
* Amanda Davies
* Marie Burman
* Anders Hellström

## Erreferentziak

* ↑ «Om det oändliga» Berria 2020-01-18 CC BY-SA 4.0 lizentziapean.

## Kanpo estekak

* Datuak: Q31899662
# Om jag vänder mig om

Om jag vänder mig om 2003ko Björn Runge suediar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Agnes eta Rickard hiri berri batera doaz bizitzera eta agur esateko bere lagun onenak afaltzera gonbidatzen dituzte.

## Aktoreak

* Pernilla August: Agnes
* Jakob Eklund: Rickard
* Leif Andrée: Mats
* Marie Richardson: Sofie
* Ann Petrén: Anita
* Peter Andersson: Olof
* Magnus Krepper: Anders
* Ingvar Hirdwall: Knut
* Marika Lindström: Mona

## Erreferentziak

* ↑ www.sansebastianfestival.com

## Kanpo estekak

* Datuak: Q4298695
# Nybøita

Nybøita silikato motako minerala da eta nybøita root name taldearen kidea da.

## Ezaugarriak

Nybøita silikato mineralaren formula kimikoa hau da: ${\ce {NaNa2(Mg3Al2)(AlSi7O22)(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Nybøite: Mineral information, data and localities.» www.mindat.org (Noiz kontsultatua: 12-05-2019).
# Nyctaginaceae

Nycatginaceae Caryophyllales ordenako landare loredunen familia da. Barnean 290 espezie ditu, 33 generotan banaturik.

## Generoak

| Boldoeae leinua Boldoa Cav. ex Lag. Cryptocarpus Kunth Salpianthus Humb. & Bonpl. Bougainvilleeae leinua Belemia Pires Bougainvillea Comm. ex Juss. Phaeoptilum Radlk. Caribeeae leinua Caribea | Colignonieae leinua Colignonia Nyctagineae leinua Abronia Juss. Acleisanthes A.Gray Allionia L. Anulocaulis Standl. Boerhavia L. Commicarpus Standl. Cuscatlania Standl. | Cyphomeris Standl. Mirabilis L. Nyctaginia Choisy Okenia Schlecht. & Cham. Tripterocalyx (Torr.) Hook. Leucastereae leinua Andradea Allemão Leucaster Choisy Ramisia Glaz. ex Baill. Reichenbachia Spreng. | Pisonieae leinua Cephalotomandra H.Karst. & Triana Grajalesia Miranda Guapira Aubl. Neea Ruiz & Pav. Neeopsis Lundell Pisonia L. Pisoniella (Heimerl) Standl. |

## Erreferentziak

* ↑ Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» (PDF) Botanical Journal of the Linnean Society 161 (2): 105–121. doi:10.1111/j.1095-8339.2009.00996.x..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Boldoeae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Bougainvilleeae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Caribeeae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Colignonieae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Nyctagineae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Leucastereae. in: Germplasm Resources Information Network..
* ↑ Ameriketako Estatu Batuetako Nekazaritza Saila. GRIN Genera of Nyctaginaceae tribe Pisonieae. in: Germplasm Resources Information Network..

## Kanpo estekak

* Datuak: Q156227
* Multimedia: Nyctaginaceae / Q156227
* Espezieak: Nyctaginaceae
# Nybyggarna

Nybyggarna (eusk. 'Lur Berria') 1972ko Jan Troell suediar zinema zuzendariaren filma da. Utvandrarna filmaren jarraipena da.

## Sinopsia

Oharra: Atal honek istorio osoa edo amaiera argitzen du.
XIX. mendearen erdialdean, suediar familia batek Minnesotara emigratzen du. Suedian zeukatena baino lur emankorragoa aurkituko dute, baina jaioterrian bezalaxe, elementuen kontra borrokatu beharko dute.

## Aktoreak

* Max von Sydow: Karl Oskar Nilsson
* Liv Ullmann: Kristina Nilsson
* Eddie Axberg: Robert Nilsson
* Pierre Lindstedt: Arvid
* Allan Edwall: Danjel Andreasson
* Monica Zetterlund: Ulrika
* Hans Alfredson: Jonas Petter
* Agneta Prytz: Fina Kajsa
* Halvar Björk: Anders Månsson
* Tom C. Fouts: Jackson artzaina
* Peter Lindgren: Samuel Nöjd
* Per Oscarsson: Törner artzaina
* Oscar Ljung: Petrus Olausson

## Erreferentziak

* ↑ www.sansebastianfestival.com

## Kanpo estekak

* Datuak: Q1171481
# Nybster

Nybster, Eskoziako Highland eskualdeko baserriz osatutako herrixka bat da, Caithness barrutian. A9 errepidean dago, Auckengill udalerritik 0.8 kilometro iparraldera eta John o' Groats udalerritik 11 kilometro hegoaldera.

## Kanpo estekak

* Datuak: Q2342811
# New Trier udalerria, Cook konderria

New Trier udalerria Ameriketako Estatu Batuetako Illinois estatuko udalerri bat da, Cook konderrian. Azken zentsuaren arabera 57.371 biztanle zituen, 42.21 milia karratu (109.3 km$^2$) eremuan.

## Ekonomia

2020ko zentsuaren arabera, New Trier udalerrian 20477 etxebizitza zeuden. Per capita diru-sarrerak 107.092 estatubatuar dolar ziren.

## Kanpo estekak

* Datuak: Q908337
* Multimedia: New Trier Township, Illinois / Q908337
# New Town (Ipar Dakota)

New Town Ipar Dakotako hiri bat da. Mountrail konderrian kokatua dago. 2010ean 1.925 biztanle zituen, 3,32 kilometro koadrotan banatuta.

## Ikus, gainera

* Mountrail konderria

## Kanpo estekak

* Datuak: Q2310050
* Multimedia: New Town, North Dakota / Q2310050